વળી, પડતા પર પાટુ મારતા હોય તેમ સરકારે 15-25 ટકા ઈમ્પોર્ટેડ સોલાર મોડ્યૂલ્સ પર બે વર્ષ માટે સેફગાર્ડ ડ્યૂટી લાગુ કરી દીધી છે, જે 30 જુલાઈથી અમલી બની ગઈ છે. જોકે હાલમાં આ મામલો ઓડિશા હાઈકોર્ટમાં છે, જેનો ચુકાદો આવે પછીથી સ્પષ્ટ થશે કે ખરેખર તેનો અમલ ક્યારથી થશે. રિપોર્ટ મુજબ જો રૂપિયો હજી નબળો રહેશે અને સેફગાર્ડ ડ્યૂટી ચાલુ રહેશે તો પ્રોજેક્ટ ખર્ચ 20 ટકા જેવો વધી જશે. આવા સંજોગોમાં ભવિષ્યના પ્રોજેક્ટ માટે ટકી શકે તેવા વીજદર યુનિટદીઠ 30 પૈસા વધુ હોવા જોઈશે.